ชาบูอร่อยแถวปิ่นเกล้า ร้านอยู่ให้สะพานพระรามแปด เป็นร้านสองชั้นตกแต่งแบบญี่ปุ่น ชั้นล่างมีโต๊ะแบบนั่ง 2 คน หรือจะเอามาต่อกันเป็น 4 กับ 6 คน ก็ได้ แล้วก็มีบาร์หม้อเดี่ยวอีก 7 ที่ ส่วนชั้นบนไม้ได้ขึ้นไปดู

บุฟเฟ่ 288 net  แต่ยังไม่รวมเครื่องดื่มและของทอดต่างๆ 

เนื้อสันคอ/เนื้อลายหินอ่อน/เนื้อริบอาย
สั่งมาพร้อมกันทั้ง 3 อย่าง เลยแยกไม่ออกว่าอะไรเป็นอะไร แล่มาบางๆ บางชิ้นคีบขึ้นมายังขาดยุ่ย สองจานนุ่มอร่อย อีกจานออกเหนียวนิดๆ

หมูบด/หมูสันคอ/หมูสามชั้น/ตับหมู
สั่งมาเพียงหมูบดกับหมูสามชั้น หมูบดจะมาในจานคล้ายกระบอกไม้ไผ่ น่าจะปรุงรสมาแล้ว แต่ก็คือรสชาติหมูบดปกติ ส่วนหมูสามชั้น แล่บางดี นุ่มกำลังดี

ไก่/ปลา/หมึก/หอยแมลงภู่
สั่งมาเพียงปลาหมึกกับหอยแมลงภู่ คุณภาพกลางๆ ปลาหมึกโอเคหั่นชิ้นพอดี หอยมาเป็นตัวแกะเปลือกแล้ว แต่บางตัวออกสีเขียวๆ

ผัก มีผักนานาชนิด ถ้าสั่งผักรวมจะได้ผักอย่างละนิดอย่างละหน่อย ได้ต้นหอมญี่ปุ่นมา 1 ท่อนเล็กๆ กับเห็ดหอมชิ้นโต 1 ชิ้น และผักอื่นๆ
ก็เลยสั่งผักเพิ่ม คือเห็ดหอม ต้นหอมญี่ปุ่น และผักบุ้ง อย่างละ 2 ที่ แต่ผักไม่มาเลยซักที่

ข้าวกระเทียม/ข้าวญี่ปุ่น/อุด้ง/บะหมี่/เส้นบุก/วุ้นเส้น
สั่งมาแค่ข้าวกระเทียมกับอุด้ง   ข้าวกระเทียมอร่อยกว่าที่บาบีคิวพลาซ่า มีกระเทีย่กรอบๆโรยมาเยอะดี

น้ำซุปมี 3 แบบ คือหมู/ไก่/??ฟังไม่ถนัด
เลือกแบบหมู น้ำซุปรสชาติปกติ มาในหม้อชาบูเล็กๆ

น้ำจิ้มมี 2 แบบ คือพอนสึกับน่าจะงา อร่อยทั้ง 2 แบบเลย มีพริก ต้นหอม กระเทียม งา ให้ปรุงตามใจชอบ

เครื่องดื่มเห็นว่ามีรีฟิล แต่ไม่ได้สั่ง ทานแต่น้ำเปล่า

ปิดท้ายสั่งคิดเงิน ก็จะได้แตงโมคนละ 1 ชิ้น และก็ลูกอมมายมิ้นคนละ 1 เม็ด

เมนูของทอดมีเยอะมาก ไม่รวมในบุฟเฟ่ ไม่ได้สั่ง